section_heading: Postupak bojanja
paragraph_text: Dodavanjem kristalvioleta (na stakalce koje sadrži uzorak tkiva ili biološkog materijala) sve bakterije se boje ljubičasto. Lugol koji se dodaje nakon kristalviolet bojila, fiksira boju unutar stanične stijenke. Sve bakterije nakon dodavanja lugola i dalje ostaju obojene ljubičaste. Nakon lugola, primarno bojilo se ispire alkoholom. Primarno bojilo se ne može isprati iz stanične stijenke ako je mreža peptidoglikana stijenke dovoljno gusta, što znači da će bakterije s više slojeva peptidoglikana u stijenci ostati obojena ljubičasto, dok će bakterije bez dovoljne količine peptidoglikana postati ponovno neobojene. Na kraju postupka bojanja po Gramu dodaje se safranina (kontrastno bojilo) koji gram-negativne bakterije boji u ružičastu ili crvenu boju.